Hej Bolius


Jeg har bygget et værksted på 25 m², og har tænkt mig at holde det opvarmet med en luft-luft-varmepumpe, men den mindste jeg har kunnet finde er til 60 m², og så er det jeg tænker: Kan det overhovedet betale sig at investere i et varmepumpeanlæg i forhold til at installere nogle elektriske varmepaneler?


Opvarmning af værksted, varmepumpe eller el-paneler?
Hej


Man siger som regel, at man skal bruge ca. 0,04-0,05 kW/m2. Så 25 m2 vil skulle have ca. 1-1,25 kW.


Man kan få varmepumper på omkring 2,5 kW, hvilket er omkring de 50-60 m2.


Jeg kan ikke lave en direkte beregning for dig, men jeg vil nu anbefale dig at gå efter varmepumpen. Men tjek med forhandleren, at det er en varmepumpe, som kan yde på mindre drift og stadig fungere fornuftigt.


Jeg vil sige, at 25 m2 er for stort til at konstant at opvarme med el-apparater.

